• Malta vibranti fl-eqqel tas-Sajf Minn mużika kontemporanja viċin il-belt kapitali ta' Malta, għal storja u kultura sinjura fil-belt kapitali ta' Għawdex. L-aħħar jiem kienu xhieda oħra tal-ġmiel li jaf joffri pajjiżna f'dawn ix-xhur sajfin. Ġmiel mhux li jaqa' waħdu mis-sema iżda li huwa frott ħidmet amministrazzjoni li l-potenzjal ta' dan il-poplu taf tisfruttah bl-aqwa mod. 50,000 żagħżugħ u żagħżugħa ddevertew fuq il-fosos quddiem l-aqwa artisti, biex taw reklam kbir għal wieħed mill-isbaħ aspetti ta' pajjiżna, is-sajf u d-divertiment. Filwaqt li f'Għawdex intefqu iktar minn €14,000,000 biex apsett ieħor, dak storiku, kien imħares u msebbaħ. Ma tantx hemm xi tgħid. Ir-ritratti jitkellmu waħedhom. Il-mod kif f'ġimgħa waħda twaħdu dawn iż-żewġ avvenimenti tħallik bi tbissima ta' sodisfazzjon.